**Edukacija osoba koje rukuju hranom u obiteljskim domovima**

U Zavodu za javno zdravstvo Karlovačke županije 7.prosinca 2017. godine održana je edukacija osoba koje rukuju hranom u obiteljskim domovima. Edukacija je organizirana u suradnji s Upravnim odjelom za zdravstvo Karlovačke županije.

 Osobe treće životne dobi zbog slabijeg imunološkog sustava ubrajamo u skupinu stanovništva posebno osjetljiva na bolesti koje se prenose hranom te se edukacijom željelo upoznati polaznike s osnovnim pravilima kojih se treba pridržavati kod nabave, skladištenja i pripreme hrane kako bi se unaprijedila sigurnost hrane u obiteljskim domovima i spriječio nastanak i širenje bolesti koje se prenose hranom. Edukaciju je pripremila i vodila Željka Gračan, sanitarni inženjer.